CELEX: 31992R1980
Language: el
Date: 1992-07-16 00:00:00
Title: Κανονισμός (ΕΟΚ) αριθ. 1980/92 της Επιτροπής της 16ης Ιουλίου 1992 που τροποποιεί τον κανονισμό (ΕΟΚ) αριθ. 1538/91 για τον καθορισμό των λεπτομερών κανόνων ενόψει της εφαρμογής του κανονισμού (ΕΟΚ) αριθ. 1906/90 σχετικά με ορισμένους κανόνες εμπορίας για το κρέας πουλερικών

Avis juridique important

|

31992R1980

Κανονισμός (ΕΟΚ) αριθ. 1980/92 της Επιτροπής της 16ης Ιουλίου 1992 που τροποποιεί τον κανονισμό (ΕΟΚ) αριθ. 1538/91 για τον καθορισμό των λεπτομερών κανόνων ενόψει της εφαρμογής του κανονισμού (ΕΟΚ) αριθ. 1906/90 σχετικά με ορισμένους κανόνες εμπορίας για το κρέας πουλερικών  

Επίσημη Εφημερίδα αριθ. L 198 της 17/07/1992 σ. 0031 - 0033 Φινλανδική ειδική έκδοση: Κεφάλαιο 3 τόμος 43 σ. 0100  Σουηδική ειδική έκδοση: Κεφάλαιο 3 τόμος 43 σ. 0100 

ΚΑΝΟΝΙΣΜΟΣ (ΕΟΚ) αριθ. 1980/92 ΤΗΣ ΕΠΙΤΡΟΠΗΣ  της 16ης Ιουλίου 1992  που τροποποιεί τον κανονισμό (ΕΟΚ) αριθ. 1538/91 για τον καθορισμό των λεπτομερών κανόνων ενόψει της εφρμογής του κανονισμού (ΕΟΚ) αριθ. 1906/90 σχετικά με ορισμένους κανόνες  εμπορίας για το κρέας πουλερικώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1906/90 του Συμβουλίου της 26ης Ιουνίου 1990 σχετικά με ορισμένους κανόνες εμπορίας για το κρέας πουλερικών (1), και ιδίως το άρθρο 3 παράγραφος 3 και το άρθρο 9,  Εκτιμώντας:  ότι στο άρθρο 8 του κανονισμού (ΕΟΚ) αριθ. 1538/91 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 315/92 (3), ορίζονται λεπτομερείς κανόνες για την προαιρετική ταξινόμηση των κατεψυγμένων και ταχύψυκτων κρεάτων πουλερικών  ανά κατηγορία βάρους-  ότι οι διατάξεις αυτές θα πρέπει να τροποποιηθούν ούτως ώστε να ληφθούν υπόψη οι συνήθεις εμπορικές πρακτικές όσον αφορά την εμπορία των βαρυτέρων σφαγίων σε ορισμένα κράτη μέλη και να καταστεί δυνατή η ένδειξη βάρους χρησιμοποιώντας το αυτοκρατορικό  σύστημα μέχρι τις 31 Δεκεμβρίου 1994 για τα προϊόντα τα οποία διατίθενται στο εμπόριο στο Ηνωμένο Βασίλειο-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 8 του κανονισμού (ΕΟΚ) αριθ. 1538/91 αντικαθίσταται από το ακόλουθο κείμενο:  "Άρθρο 8  1. Οι προσυσκευασίες κατεψυγμένου ή ταχύψυκτου κρέατος πουλερικών είναι δυνατόν να ταξινομούνται ανά κατηγορία βάρους σύμφωνα με το άρθρο 3 παράγραφος 3 του κανονισμού (ΕΟΚ) αριθ. 1906/90 σε προσυσκευασίες σύμφωνα με τον ορισμό που περιλαμβάνεται στο  άρθρο 2 της οδηγίας 76/211/ΕΟΚ.  Οι προσυσκευασίες αυτές είναι δυνατόν να είναι:  - προσυσκευασίες οι οποίες περιέχουν ένα μόνο σφάγιο πουλερικού ή  - συσκευασίες οι οποίες περιέχουν ένα ή περισσότερα του ενός τεμάχια σφαγίων πουλερικών του ιδίου ζωικού είδους και που αντιστοιχούν στο ίδιο μέρος του σώματος του πουλερικού όπως ορίζεται στο άρθρο 1.  2. Όλες οι προσυσκευασίες πρέπει, σύμφωνα με τις παραγράφους 3 και 4, να φέρουν ένδειξη σχετικά με το βάρος του προϊόντος, που ονομάζεται "ονομαστικό βάρος", το οποίο οφείλουν να περιέχουν.  3. Οι προσυσκευασίες κατεψυγμένου ή ταχύψυκτου κρέατος πουλερικών είναι δυνατόν να ταξινομοούνται ανά κατηγορία ονομαστικού βάρους ως εξής:  - σφάγια:  - <  1 100 g: κατηγορίες των 50 g (1 050 - 1 000 - 950 κ.λπ.),  - 1 100 - <  2 400 g: κατηγορίες των 100 g (1 100 - 1 200 - 1 300 κ.λπ.),  - ' 2 400 g: κατηγορίες των 200 g (2 400 - 2 600 - 2 800 κ.λπ.),  - τμήματα σφαγίων:  - <  1 100 g: κατηγορίες των 50 g (1 050 - 1 000 - 950 κ.λπ.),  -  1 100 g: κατηγορίες των 100 g (1 100 - 1 200 - 1 300 κ.λπ.)  4. Οι προσυσκευασίες στις οποίες γίνεται αναφορά στην παράγραφο 1 πρέπει να παρασκευάζονται ούτως ώστε να τηρούνται οι ακόλουθες απαιτήσεις:  - το βάρος του πραγματικού περιεχομένου δεν πρέπει να είναι μικρότερο, κατά μέσον όρο, από το ονομαστικό βάρος,  - η αναλογία των συσκευασιών οι οποίες παρουσιάζουν αρνητικά σφάλματα μεγαλύτερα των ανεκτών αρνητικών σφαλμάτων όπως ορίζεται στην παράγραφο 9 που πρέπει να είναι αρκετά μικρή ανά παρτίδα των συσκευασιών ούτως ώστε να τηρούνται οι απαιτήσεις των  δοκιμασιών που προβλέπονται στην παράγραφο 10,  - δεν είναι δυνατόν να διατίθεται στο εμπόριο καμία προσυσκευασία η οποία παρουσιάζει αρνητικό σφάλμα μεγαλύτερο από το διπλό του ανεκτού αρνητικού σφάλματος όπως προβλέπεται στην παράγραφο 9.  Οι ορισμοί όσον αφορά τις έννοιες του ονομαστικού βάρους, του πραγματικού περιεχομένου και του αρνητικού σφάλματος που περιλαμβάνονται στο παράρτημα Ι της οδηγίας 76/211/ΕΟΚ ισχύουν στο πλαίσιο του παρόντος κανονισμού.  5. Όσον αφορά την ευθύνη του συσκευαστή ή του εισαγωγέως κατεψυγμένου ή ταχύψυκτου κρέατος πουλερικών, καθώς επίσης και τους ελέγχους οι οποίοι πρέπει να διεξάγονται από τις επίσημες αρχές, τα σημεία 4, 5 και 6 του παραρτήματος Ι της οδηγίας 76/211/ΕΟΚ,  ισχύουν mutatis mutandis.  6. Ο έλεγχος των προσυσκευασιών διεξάγεται δειγματοληπτικά και υποδιαιρείται στα ακόλουθα δύο μέρη:  - έλεγχο ο οποίος καλύπτει το πραγματικό περιεχόμενο κάθε προσυσκευασίας του δείγματος,  - έλεγχο όσον αφορά το μέσο όρο των πραγματικών περιεχομένων των προσυσκευασιών που περιέχει το δείγμα.  Μια παρτίδα προσυσκευασιών θεωρείται αποδεκτή εφόσον τα αποτελέσματα αμφοτέρων των ως άνω δοκιμασιών ανταποκρίνονται στις προδιαγραφές που ορίζονται στις παραγράφους 10 και 11.  7. Μια παρτίδα συναποτελείται από όλες τις προσυσκευασίες του ιδίου ονομαστικού βάρους, του ιδίου τύπου και της ιδίας παραγωγικής σειράς, οι οποίες έχουν συσκευασθεί στον ίδιο τόπο και οι οποίες πρόκειται να υποβληθούν σε έλεγχο.  Το μέγεθος της παρτίδας περιορίζεται στις ακόλουθες ποσότητες:  - όταν οι προσυσκευασίες ελέγχονται στο τέλος της αλυσίδας συσκευασίας, ο αριθμός των προσυσκευασιών που περιλαμβάνει η κάθε παρτίδα πρέπει να είναι ίσος με την ανώτατη ωριαία παραγωγή της αλυσίδας συσκευασίας, χωρίς κανένα περιορισμό όσον αφορά το  μέγεθος της παρτίδας,  - στις λοιπές περιπτώσεις, το μέγεθος της παρτίδας περιορίζεται σε 10 000.  8. Ένα δείγμα που αποτελείται από τους ακόλουθους αριθμούς προσυσκευασιών απομονώνεται δειγματοληπτικά από κάθε παρτίδα για να ελεγχθεί:      Μέγεθος της παρτίδας  Μέγεθος του δείγματος     100-500  30  501-3 200  50   3 200  80    Για παρτίδες που αποτελούνται από λιγότερες από 100 προσυσκευασίες, η μη καταστρεπτική δοκιμασία, υπό την έννοια που ορίζεται στο παράρτημα ΙΙ της  οδηγίας 76/211/ΕΟΚ, όταν λαμβάνει χώρα, θα αντιστοιχεί σε ποσοστό 100 %.  9. Στην περίπτωση προσυσκευασμένου κρέατος πουλερικών, επιτρέπονται τα ακόλουθα ανεκτά αρνητικά σφάλματα,  (σε γραμμάρια)      Ονομαστικό βάρος  Ανεκτά αρνητικά σφάλματα     Σφάγια  Τεμάχια       από 1 000  25  25  1 100- 2 400  50   2 400 και άνω  100  50     10. Για τον έλεγχο του πραγματικού περιεχομένου κάθε προσυσκευασίας του δείγματος, το ελάχιστο αποδεκτό  περιεχόμενο υπολογίζεται αφαιρώντας το ανεκτό αρνητικό σφάλμα που αντιστοιχεί στα σχετικά περιεχόμενα από το ονομαστικό βάρος της προσυσκευασίας.  Οι προσυσκευασίες που αποτελούν το δείγμα, των οποίων το πραγματικό περιεχόμενο είναι μικρότερο από το ελάχιστο αποδεκτό περιεχόμενο, θεωρούνται ακατάλληλες.  Η παρτίδα των ελεγμένων προσυσκευασιών θεωρείται είτε αποδεκτή είτε απορριπτέα, ανάλογα με το κατά πόσον ο αριθμός των ακαταλλήλων μονάδων που διαπιστώνονται στο δείγμα, είναι μικρότερος ή ίσος με το αποδεκτό όριο, ή αντιθέτως, ίσος ή μεγαλύτερος από το  όριο απόρριψης που παρατίθεται κατωτέρω:      Αριθμός μονάδων που αποτελούν το δείγμα  Αριθμός ακατάλληλων μονάδων     Όριο αποδοχής  Όριο απόρριψης      30  2  3  50  3  4  80  5  6     11. Για τον έλεγχο του κατά μέσον όρο πραγματικού περιεχομένου, μια παρτίδα προσυσκευασιών  θεωρείται αποδεκτή εφόσον το κατά μέσον όρο πραγματικό περιεχόμενο των προσυσκευασιών που συναποτελούν το δείγμα είναι μεγαλύτερο από το όριο αποδοχής που παρατίθεται κάτωθι:      Μέγεθος δείγματος  Όριο αποδοχής για το κατά μέσον όρο πραγματικό περιεχόμενο     30   x  Qn - 0,503 s  50   x  Qn - 0,379 s  80   x  Qn - 0,295 s    Όπου:    x  = κατά μέσον όρο πραγματικό περιεχόμενο των προσυσκευασιών,  Qn  = ονομαστική ποσότητα της προσυσκευασίας,  s  = σταθερή απόκκλιση του πραγματικού περιεχομένου των προσυσκευασιών που συναποτελούν την παρτίδα. Η σταθερή απόκκλιση  υπολογίζεται όπως προβλέπεται στο σημείο 2.3.2.2 του παραρτήματος ΙΙ της οδηγίας 76/211/ΕΟΚ.  12. Στο βαθμό που η οδηγία 80/181/ΕΟΚ επιτρέπει τη χρήση συμπληρωματικών ενδείξεων, η ένδειξη του ονομαστικού βάρους των προσυσκευασιών για τις οποίες εφαρμόζεται το παρόν άρθρο είναι δυνατόν να συνοδεύεται από συμπληρωματική ένδειξη.  13. Ως εναλλακτική επιλογή όσον αφορά την εφαρμογή των διατάξεων των παραγράφων 2 έως 12, οι εμπορευόμενοι έχουν τη δυνατότητα να διαθέτουν στην αγορά του Ηνωμένου Βασιλείου μέχρι τις 31 Δεκεμβρίου 1994, προσυσκευασίες οι οποίες, όπως αναφέρεται στο  παρόν άρθρο, φέρουν νομίμως σήμανση σύμφωνα με την εθνική νομοθεσία, που συμαίνει ότι το ονομαστικό βάρος εκφράζεται σύμφωνα με το αυτοκρατορικό σύστημα.  Όσον αφορά τα κρέατα πουλερικών που εισάγονται στο Ηνωμένο Βασίλειο από άλλα κράτη μέλη και τα οποία πληρούν τους όρους της προηγούμενης παραγράφου, θα διεξάγονται έλεγχοι σε βάση δειγματοληψίας και όχι στα σύνορα."  Άρθρο 2  Ο παρών κανονισμός αρχίζει να ισχύει από την 1η Αυγούστου 1992.  Εντούτοις, μέχρι τις 31 Δεκεμβρίου 1992, οι εμπορευόμενοι έχουν τη δυνατότητα να ταξινομούν τα προσυσκευασμένα κατεψυγμένα ή ταχύψυκτα κρέατα πουλερικών ανά κατηγορίες βάρους σύμφωνα με τις διατάξεις οι οποίες εφαρμόζονται μέχρις ότου αρχίσει να ισχύει  ο παρών κανονισμός. Τα προϊόντα αυτά είναι, κατά συνέπεια, δυνατόν να αποτελούν αντικείμενο εμπορίας μέχρι τις 31 Δεκεμβρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 173 της 6. 7. 1990, σ. 1. (2) ΕΕ αριθ. L 143 της 7. 6. 1991, σ. 11. (3) ΕΕ αριθ. L 34 της 11. 2. 1992, σ. 23.